Title: ประกาศคณะกรรมการข้อมูลข่าวสารของราชการ เรื่อง หลักเกณฑ์และวิธีการเกี่ยวกับการจัดพิมพ์หรือจัดให้มีข้อมูลข่าวสารของราชการที่เกิดขึ้นก่อนวันที่พระราชบัญญัติข้อมูลข่าวสารของราชการ พ.ศ.2540 ใช้บังคับ

_            _ประกาศคณะกรรมการข้อมูลข่าวสารของราชการ

_            _ประกาศคณะกรรมการข้อมูลข่าวสารของราชการ

เรื่อง หลักเกณฑ์และวิธีการเกี่ยวกับการจัดพิมพ์หรือจัดให้มีข้อมูลข่าวสาร

ของราชการที่เกิดขึ้นก่อนวันที่พระราชบัญญัติข้อมูลข่าวสารของ
         ราชการ พ.ศ. 2540
ใช้บังคับ



ด้วยพระราชบัญญัติข้อมูลข่าวสารของราชการ พ.ศ. 2540 
ซึ่งมีผลใช้บังคับเมื่อวันที่ 9 ธันวาคม 2540 และมาตรา 42
วรรคสอง 
กำหนดให้หน่วยงานของรัฐจัดพิมพ์หรือจัดให้มีข้อมูลข่าวสารของราชการตาม
มาตรา 7 มาตรา 8 และมาตรา 9
ที่เกิดขึ้นก่อนวันที่พระราชบัญญัตินี้ใช้บังคับ
ไว้เพื่อให้ประชาชนเข้าตรวจดูได้ แล้วแต่กรณี ทั้งนี้
ตามหลักเกณฑ์และวิธีการ
ที่คณะกรรมการข้อมูลข่าวสารของราชการจะได้กำหนด

อาศัยอำนาจตามความในมาตรา 42 แห่งพระราชบัญญัติดังกล่าว 
คณะกรรมการข้อมูลข่าวสารของราชการ
จึงกำหนดหลักเกณฑ์และวิธีการเกี่ยวกับ
การจัดพิมพ์หรือจัดให้มีข้อมูลข่าวสารของราชการที่เกิดขึ้นก่อนวันที่
9 ธันวาคม 
2540 ซึ่งเป็นวันที่พระราชบัญญัตินี้มีผลใช้บังคับ
ดังต่อไปนี้
          ข้อ 1 
ให้หน่วยงานของรัฐรวบรวมข้อมูลข่าวสารตามมาตรา 7 
(1) (2) และ (3) ที่มีผลใช้บังคับอยู่
และส่งลงพิมพ์ในราชกิจจานุเบกษา
ภายในสามเดือนนับแต่วันที่หลักเกณฑ์และวิธีการนี้ใช้บังคับ
          ข้อ 2 
ให้หน่วยงานของรัฐรวบรวมข้อมูลข่าวสารของราชการ
ตามมาตรา 7 (4) ที่มีผลใช้บังคับอยู่
และส่งลงพิมพ์ในราชกิจจานุเบกษาภายใน
เวลาหนึ่งปีนับแต่วันที่หลักเกณฑ์และวิธีการนี้ใช้บังคับ

หน่วยงานของรัฐตามวรรคหนึ่ง หมายถึงหน่วยงานของรัฐผู้ตรา
หรือกำหนดข้อมูลข่าวสารตามมาตรา 7 (4)
          ข้อ 3 
ในกรณีหน่วยงานของรัฐเห็นว่าไม่อาจดำเนินการได้ทัน
ภายในระยะเวลาที่กำหนดในข้อ 1 หรือข้อ 2
ให้ขอขยายระยะเวลาในการ
จัดทำต่อคณะกรรมการข้อมูลข่าวสารของราชการ

การขอขยายระยะเวลาดังกล่าวในวรรคหนึ่งให้กระทำก่อนครบ
กำหนดระยะเวลาตามข้อ 1 หรือข้อ 2 แล้วแต่กรณี

กำหนดเวลาตามข้อ 1 หรือข้อ 2 คณะกรรมการข้อมูลข่าวสาร
ของราชการจะขยายระยะเวลาให้ได้ไม่เกินสามเดือนหรือไม่เกินหนึ่งปี

แล้วแต่กรณี
          ข้อ 4  ให้หน่วยงานของรัฐจัดทำแผนงานและโครงการเกี่ยวกับ
การจัดทำข้อมูลข่าวสารตามมาตรา 9 ที่เกิดขึ้นก่อนวันที่ 9
ธันวาคม 2540 
เสนอคณะกรรมการข้อมูลข่าวสารของราชการภายในหกสิบวันนับแต่วันที่หลักเกณฑ์
และวิธีการนี้ใช้บังคับ

เมื่อได้เสนอแผนงานและโครงการตามวรรคหนึ่งแล้ว ให้หน่วยงาน
ของรัฐดำเนินการตามแผนงานและโครงการดังกล่าวต่อไปโดยไม่ชักช้า
เว้นแต่
คณะกรรมการข้อมูลข่าวสารของราชการจะมีมติให้ถือปฏิบัติเป็นอย่างอื่น
          ข้อ 5 
หลักเกณฑ์และวิธีการนี้ให้ใช้บังคับตั้งแต่วันประกาศใน
ราชกิจจานุเบกษาเป็นต้นไป

ประกาศ ณ วันที่ 24 กุมภาพันธ์ พ.ศ. 2541

สุพัตรา มาศดิตถ์

รัฐมนตรีประจำสำนักนายกรัฐมนตรี

ประธานคณะกรรมการข้อมูลข่าวสารของราชการ